text: ইয়ান ফ্লেমিং (ইংরেজিঃ Ian Fleming, পুরোনামঃ ইয়ান ল্যাংকেষ্টার ফ্লেমিং) (জন্মঃ ২৮ মে, ১৯০৮- মৃত্যুঃ ১২ অগাষ্ট ১৯৬৪) একজন বিখ্যাত ব্রিটিশ লেখক, সাংবাদিক ও নৌ-গোয়েন্দা। ব্রিটিশ কাল্পনিক গোয়েন্দা চরিত্র জেমস বন্ড চরিত্র নিমার্ণে জন্য ফ্লেমিং বিখ্যাত ছিলেন। জেমস বন্ডের উপর মোট ১২ টি উপন্যাস লিখেন তিনি। ২০০৮ সালে টাইমস পত্রিকা ইয়ন ফ্লেমিংকে “১৯৪৫ সালের পর সেরা ৫০ ব্রিটিশ লেখক”দের একজন ঘোষণা করে।
  
  পুরো নাম ইয়ান ল্যানচেস্টার ফ্লেমিং। জন্মেছিলেন খুব নাম করা ধনী পরিবারে, যাদের পারিবারিক ভাবে যোগসূত্র ছিল রবার্ট ফ্লেমিং এন্ড কোং নামের একটি বাণিজ্যিক ব্যাংকের সাথে। তার বাবা ১৯১০ সাল থেকে Henleyএর সংসদ সদস্য ছিলেন এবং পরবর্তীতে ১৯১৭ সালে পশ্চিম ফ্রন্টে মৃত্যু বরণ করেন। পড়াশোনা করেছেন ইটন, স্যান্ডহার্স্ট কলেজে এবং মিউনিখ ও জেনেভার বিশ্ব বিদ্যালয়ে। লেখা লেখি শুরু করার আগে ফ্লেমিং বেশ কয়েকটি চাকরিও করেছেন।
  
  দ্বিতীয় বিশ্ব যুদ্ধের সময় ব্রিটেনের নৌ বিভাগের গোয়েন্দা হিসেবে কাজ করার সময় ফ্লেমিং গোল্ডেন আই অপারেশনের পরিকল্পনাতে অংশ নেন এবং সেই পরিকল্পনার পাশাপাশি নেতৃত্ব দেন ৩০ এসাল্ট ইউনিট and টি-ফোর্স নামের দুটি গোয়েন্দা ইউনিটের। যুদ্ধের সময় এই সব কাজের অভিজ্ঞতা এবং সাংবাদিকতার পেশা তার জেমস বন্ড উপন্যাসের ক্ষেত্রে ব্যাপক সহায়ক হয়। 
  
  ১৯৫২ সালে ফ্লেমিং বন্ডের প্রথম উপন্যাসটি লিখেন যার নাম ছিল ক্যাসিনো রয়েল। বইটি ব্যাপক ভাবে সফলতা পায় এবং তিন তিনবার মুদ্রণের জন্য পাঠানো হয় পাঠকদের চাহিদা পূরণের জন্য। ১৯৫৩ সাল থেকে ১৯৬৬ সালের মধ্যে তিনি লিখে ফেলেন বন্ড সিরিজের ১১ টি উপন্যাস এবং দুটি ছোট গল্পের সমগ্র। উপন্যাসের গল্প গুলো জেমস বন্ড চরিত্র ঘিরেই যে একটি গোয়েন্দা সংস্থা যাকে আড়ালে আবড়ালে এম আই সিক্স নামেই সবাই চিনে। এছাড়াও ০০৭ (ডাবল ও সেভেন) বিশেষ কোডেও বন্ড সবার কাছে পরিচিত। আর তিনি কাজ করতেন রয়েল নেভাল ভলান্টিয়ার রিজার্ভ -এর কমান্ডার হিসেবে। সারা বিশ্বে প্রায় ১০ কোটি সংখ্যক বিক্রিত হওয়া বন্ড সিরিজের গল্প গুলো কাল্পনিক উপন্যাসের বইয়ের তালিকায় বেস্ট সেলিং সিরিজ। ফ্লেমিং  চিট্টি-চিট্টি-ব্যাং-ব্যাং নামে বাচ্চাদের গল্পের বই এবং দুটি নন ফিকশন নিয়েও কাজ করেছেন। ২০১৮ সালেদ্যা টাইমস  এর র‍্যাংকিং অনুসারে ১৯৪৫ সাল হতে "৫০ জন সেরা ব্রিটিশ লেখকের" মধ্যে ফ্লেমিং এর নাম ১৪ তম স্থানে জায়গা করে নেয়। ফ্লেমিং এর সৃষ্ট চরিত্রটি সিনেমার পর্দায় আসে ছাব্বিশ বার আর সে গুলো চিত্রিত করেছেন সাত জন অভিনেতা। 
  
  অ্যান চার্টেলিসকে বিয়ে করেন ফ্লেমিং। কারণ লেখকের সাথেই প্রণয়ের কারণেই দ্বিতীয় ভিসকাউন্ট রোদারমিয়ার থেকে তালাক প্রাপ্ত হয়েছিলেন তিনি। ফ্লেমিং এবং চার্টেলিসের একটি পুত্র সন্তান হয়। তার নাম ছিল ক্যাস্পার। ব্যক্তিগত জীবনে ফ্লেমিং ছিলেন অতিমাত্রায় ধূমপায়ী এবং মদ্যাসক্ত। আর এর কারণেই হৃদ রোগের কারণে ১৯৬৪ সালে ৫৬ বছর বয়সে মৃত্যু বরণ করেন তিনি। জেমস বন্ডের দুটি বই তার মৃত্যুর পর প্রকাশিত হয় তত দিনে অন্যন্য লেখকরাও বন্ড উপন্যাস লেখা শুরু করে।
  
  জীবনী
  
  জন্ম এবং পরিবার 
  alt=a discoloured brass plaque showing the names of those local men killed in the First World War|ডান|থাম্ব|গ্লেনেলগ এ যুদ্ধের স্মৃতি স্মারকে ভ্যালেন্টাইন ফ্লেমিংএর তালিকা ভুক্ত নাম 
  ইয়ান ল্যাংকেষ্টার ফ্লেমিং জন্মগ্রহণ করেন ১৯০৮ সালের ২৮ মে লন্ডন শহরের অভিজাত এলাকা মেফেয়ারের ২৭ নাম্বার  গ্রিন স্ট্রিটে জন্মগ্রহণ করেন। তার মায়ের নাম ছিল ইভেলিন সেন্ট ক্রোইক্স এবং বাবার নাম ছিল ভ্যালেন্টাইন ফ্লেমিং। যিনি ১৯১০ থেকে ১৯১৭ পর্যন্ত ছিলেন হেনলের সংসদ সদস্য। ছোটবেলায় তিনি অক্সফোর্ডশায়ারের ব্রাজিয়ার্স পার্কে তাঁর পরিবারের সাথে অল্প সময়ের জন্য বসবাস করেছিলেন। ফ্লেমিং ছিলেন স্কটিশ ফিন্যান্সার রবার্ট ফ্লেমিংয়ের নাতি, যিনি স্কটিশ আমেরিকান ইনভেস্টমেন্ট কোম্পানি এবং মার্চেন্ট ব্যাংক রবার্ট ফ্লেমিং এন্ড কোং-এর সহ-প্রতিষ্ঠাতা।
  
  ১৯১৪ সালে প্রথম বিশ্ব যুদ্ধ শুরু হলে কুইনস অউন অক্সফোর্ডশায়ার হুসরস এর "সি" স্কোয়ার্ডন এ যোগ দিয়ে মেজর পদে উন্নীত হন ভ্যালেন্টাইন ফ্লেমিং। ১৯১৭ সালের ২০ মে পশ্চিম ফ্রন্টে জার্মানদের গোলা বর্ষণের সময় তিনি নিহত হন। তার মৃত্যু সংবাদ লিখেছিলেন উইনস্টন চার্চিল যেটি দ্যা টাইমস পত্রিকায় প্রকাশিত হয়। কারণ আর্নিডালে এই পরিবারের একটি জমিদারিত্ন ছিল যার কারণে ভ্যালেন্টাইনের মৃত্যু গ্লেনেলগ -এ যুদ্ধের শোক স্মৃতি হিসেবে স্মরণ করা হয়। 
  
  ফ্লেমিং এর বড় ভাই পিটার (১৯০৭-১৯৭১) একজন ভ্রমণ লেখক ছিলেন এবং অভিনেত্রী সেলিয়া জনসন- কে বিয়ে করেন।  পিটার দ্বিতীয় বিশ্বযুদ্ধের সময় গ্রেনাডিয়ার গার্ডদের সাথে কাজ করেছিলেন। যাকে পরবর্তীকালে সহায়ক ইউনিট স্থাপনে সহায়তা করার জন্য কলিন গবিন্সের অধীনে পাঠানো হয়। এর পর নরওয়ে এবং গ্রীসে যুদ্ধ চলাকালীন সময়ে পরোক্ষভাবে অপারেশন গুলোতে অংশ নেন।  
  
  ফ্লেমিং এর ছোট আরো দুটি ভাই ছিল, মাইকেল (১৯১৩-১৯৪০) এবং রিচার্ড (১৯১১-১৯৭৭)। ১৯৪০ সালের অক্টোবরে নরম্যান্ডিতে বন্দী হওয়ার পর মাইকেল আঘাত পেয়ে মারা যান তখন তিনি অক্সফোর্ডশায়ার এবং বাকিংহামশায়ার লাইট ইনফ্যান্ট্রির হয়ে কাজ করছিলেন। বিবাহ সূত্রে আবদ্ধ হওয়ার পর ফ্লেমিং এর মায়ের পক্ষের আরো একটি ছোট বোনের জন্ম হয়। তার নাম আম্রেলিস ফ্লেমিং  (১৯২৫-১৯৯৯) তিনি ছিলেন সেলো বাদক। তার বাবা আগস্টাস জন ও ছিলেন একজন শিল্পী। জন এবং ইভেলিনের দীর্ঘদিনের সম্পর্কের কারণেই আম্রেলিনের জন্ম হয় যেটি শুরু হয়েছিল ১৯২৩ সালে ভ্যালেন্টাইনের মৃত্যুর প্রায় ৬ বছর পর।
  
  শিক্ষা এবং শুরুর দিকের জীবন 
  ১৯১৪ সালে ফ্লেমিং ডার্নফোর্ড স্কুলে শিক্ষা জীবন শুরু করেন, যেটি ছিল ডোরসেট এ অবস্থিত আইল অফ পুর্বেকের একটি প্রিপারেটরি স্কুল। ডার্নফোর্ডের জীবন তিনি খুব একটা নিতে পারেন নি। সেখানের খাবার দাবারেও তার রুচি ছিল না যার ফলে শারীরিক সমস্যা এবং উপহাসেরও স্বীকার হন। 
  alt=A building in the Tudor style with a courtyard in front|বাম|থাম্ব|ইটন কলেজ, ফ্লেমিং এর প্রাক্তণ শিক্ষা প্রতিষ্ঠান ১৯২১ থেকে ১৯২৭। 
  ১৯২১ সালে ফ্লেমিং ইটন কলেজে উত্তীর্ণ হন। একাডেমিক পড়াশোনায় তেমন ভাল ফলাফল না পেলেও অ্যাথলেটিক্সে ছিলেন দক্ষ এবং ১৯২৫ এবং ১৯২৭ পর পর দু বছর ধরে তিনি ভিক্টর লর্ডোরাম ("খেলাধূলার বিজয়ী")উপাধী ধরে রাখেন। সে সময়ে তিনি দ্যা ওয়েভার্ন নামের একটি স্কুল ম্যাগাজিনও সম্পাদনা করেন। ইটনে তার চালচলন এবং মানসিকতার সাথে অমিলের কারণের গৃহকর্তা ই.ভি. স্লাটারের সাথে শুরু হয় তার মনোমালিন্য। এমনকি তার চুলের তেল থেকে শুরু করে গাড়ির মালিক হওয়া এবং নারী সঙ্গ কোন কিছুই পছন্দ ছিল না তার। 
  
  স্লাটার ফ্লেমিং এর মা কে রাজি করিয়ে এক টার্ম বাকি থাকতেই ক্যারামার কোর্সের জন্য তাকে ইটন থেকে সরিয়ে দিলেন। যাতে করে স্যান্ডহার্স্ট এর রয়্যাল মিলিটারি কলেজে পড়ার সুযোগ পাওয়া সহজ হয়। এক বছরেরও কম সময়ে তিনি সেখানে ছিলেন এবং ১৯২৭ সালে গনোরিয়া রোগে আক্রান্ত হয়ে কোন কিছু অর্জন না করেই সেখান থেকে চলে আসেন।
  
  ১৯২৭ সালে ফ্লেমিংকে পররাষ্ট্র দপ্তরে[./ইয়ান_ফ্লেমিং#cite_note-FOOTNOTEBenson198845-18 [16]] সম্ভাব্য প্রবেশের জন্য প্রস্তুত করার জন্য তার মা তাকে অস্ট্রিয়ার কিটজবুহেলের টেনারহফে পাঠিয়ে দেন। এটি ছিল অ্যাডলারিয়ান শিষ্য এবং প্রাক্তন ব্রিটিশ গুপ্তচর এরনান ফোর্বস ডেনিস এবং তার ঔপন্যাসিক স্ত্রী ফিলিস বটম দ্বারা পরিচালিত একটি ছোট বেসরকারি স্কুল। সেখানে কিছুটা ভষা রপ্ত করে তিনি মিউনিখ বিশ্ববিদ্যালয় এবং জেনেভা বিশ্ববিদ্যালয়ে পড়াশোনা শেষ করেন। জেনেভায় থাকাকালীন ফ্লেমিং মনিক পঞ্চুদ ডি বোটেন্সের সাথে একটি প্রণয়ে আবদ্ধ হন এবং ১৯৩১ সালে ছোট পরিসরে দাম্পত্য জীবন শুরু করেন। তবে এতে তার মা বাঁধ সাধেন এবং সম্পর্কটি ছিন্ন করতে বাধ্য করেন। এর পর পররাষ্ট্র দপ্ততে আবেদন করলে সে পরীক্ষায় পাশ করতে পারেন নি। তার মা আবার তার কাজে হস্তক্ষেপ করেন এবং রয়টার্স সংবাদ সংস্থার প্রধান  স্যার রোডেরিক জোন্সকে হাত করেন। ১৯৩১ সালে অক্টোবরে তাকে কোম্পানির উপ-সম্পাদক এবং সাংবাদিক পদ দেওয়া হয়। ১৯৩৩ সালে ফ্লেমিং মস্কোতে সময় কাটান, সেখানে তিনি ব্রিটিশ কোম্পানি  মেট্রোপলিটন-ভিকার্স থেকে ছয় প্রকৌশলীর স্তালিনবাদী শো ট্রায়াল কভার করেন। সেখানে থাকাকালীন তিনি সোভিয়েত প্রধানমন্ত্রী জোসেফ স্তালিনের সাথে একটি সাক্ষাৎকারের জন্য আবেদন করেন এবং তিনি ব্যক্তিগতভাবে স্বাক্ষরিত একটি নোট পান যেটিতে তিনি উপস্থিত থাকছেন না বলে দুঃখ প্রকাশ করেন। যা তাকে বেশ বিস্মিত করেছিল।
  
  ১৯৩৩ সালের অক্টোবরের দিকে ফ্লেমিং পারিবারিক চাপে ভেঙ্গে পড়েন এবং ফাইন্যান্সিয়ার্স কুল অ্যান্ড কোং এ একটি পদ নিয়ে ব্যংকিং পেশা শুরু করেন। ১৯৩৫ সালের দিকে তিনি বিশপসগেটের রো এবং পিটম্যানে স্টকব্রোকার হিসেবে চলে যান। ফ্লেমিং প্রায় দুটো পেশাতেই অসফল ছিলেন। ১৯৩৯ সালের শুরুর দিকে ফ্লেমিং অ্যান ও'নীলের (নি চার্টারিস) সাথে একটি সম্পর্কে জড়িয়ে পড়েন, তিনি তৃতীয় ব্যারন ও'নীল এর সাথে বিবাহ বন্ধনে আবদ্ধ ছিলেন এবং ডেইলি মেইলের মালিক লর্ড রথারমেরের উত্তরাধিকারী এসমন্ড হারমোসওয়ার্থের সাথেও তার প্রণয় ছিল।
  
  দ্বিতীয় বিশ্ব যুদ্ধ 
  alt=A red brick building with white stone detailing in the Queen Anne style with French influences|ডান|থাম্ব|দ্যা এডমিরালটি, যেখানে ফ্লেমিং দ্বিতীয় বিশ্বযুদ্ধের সময় নৌ গোয়েন্দা বিভাগের হয়ে কাজ করতেন
  ১৯৩৯ সালের মে মাসের দিকে রয়াল নেভীর নৌ গোয়েন্দা পরিচালক রিয়ার অ্যাডমিরাল জন গডফ্রের দ্বারা তার ব্যক্তিগত সহকারি হিসেবে নিযুক্ত হন। ১৯৩৯ সালের আগস্ট মাসের মধ্যে তিনি প্রতিষ্ঠানটিতে পুরো দমে কাজ শুরু করেন। তার সাংকেতিক নাম ছিল "১৭এফ" এবং অ্যাডমিরালটির ৩৯ নাম্বার রুমে কাজ করতেন যেটি এখন রিপলি ভবন নামে পরিচিত। ফ্লেমিং এর আত্মজীবনী লেখক অ্যান্ড্রু লিসেট উল্লেখ করেছিলেন যে এই পদটির জন্য ফ্লেমিং এর "আহামরি কোন যোগ্যতা" ছিল না। এই চাকরির সুবাদেই ১৯৩৯ সালের জুলাইতে ফ্লেমিং  রয়েল নেভাল ভলান্টিয়ার রিজার্ভ এ প্রাথমিকভাবে লেফটেন্যান্ট হিসেবে সুপারিশ প্রাপ্ত হন এবং কয়েক মাসের মধ্যেই লেফটেন্যান্ট কমান্ডার হিসেবে উর্তীর্ণ হন।  
  
  গডফ্রের ব্যক্তিগত সহকারি হিসেবে ফ্লেমিং এর মূল্যায়ন অসাধারণ হওয়ায় প্রশাসনে চোখে সে ছিল সেরা। গডফ্রের চরিত্র কিছুটা সমালোচিত ছিল কারণ সরকারি গন্ডির মধ্যেই শত্রু তৈরি করে ফেলেছিলেন। 
  
  তিনি প্রায়ই ফ্লেমিংকে সরকারের যুদ্ধকালীন প্রশাসনের অন্যান্য অংশের সাথে সমঝোতা করতে ব্যবহার করতেন। যেমন গোপন গুপ্তচর বৃত্তিতে, পলিটিক্যাল ওয়ারফেয়ার এক্সিকিউটিভ, স্পেশাল অপারেশন এক্সিকিউটিভ (এসওই), যৌথ গোয়েন্দা কমিটির কাজ সহ এবং প্রধানমন্ত্রীর কর্মচারীদের সাথে যোগাযোগের ক্ষেত্রে। 
  
  ১৯৩৯ সালের ২৯ সেপ্টেম্বর যুদ্ধ শুরুর পর পরই গডফ্রে একটি স্মারক লিপি ছাপান যেটি ঐতিহাসিক বেন ম্যাকিনটায়ারের মতে "হলমার্কের সবাই  লেফটেন্যান্ট কমান্ডার ইয়ান ফ্লেমিং এর উপর বিরক্ত। এটাকে ট্রুট মেমো বলা হয় এবং যুদ্ধকালীন সময়ে শত্রুর সাথে প্রতারণার একটি কৌশল ফ্লাই ফিশিং এর সাথে তুলনা করা হয়। মেমোতে এমন কিছু পরিকল্পনা ছিল যেগুলো এক্সিস শক্তিকে ইউ বোট এবং জার্মান জাহাজগুলোকে মূল্যবান খনির দিকে যেতে উষ্কে দিচ্ছিল। তালিকার ২৮ নাম্বারে এমন একটি বিষয় ছিল যে মৃতদেহের উপর কিছু বিভ্রান্তকর কাগজ পত্র লাগানোর কথা ছিল যে গুলো খুঁজে পাবে শত্রুপক্ষ। এই পরামর্শটি অনেকটা অপেরাশন মিনস মিট এর মত ছিল যেটি ১৯৪৩ সালের দিকে উত্তর আফ্রিকার কাছ ইতালির উদ্দেশ্যপ্রণোদিত অগ্রাসন আড়াল করার জন্য চার্লেস চোলমন্ডোলি ১৯৪২ সালের অক্টোবরে করেছিল। ট্রাউট মেমোটির সুপারিশ পত্রের শিরোনাম ছিল: "একটি পরামর্শ (যেটি খুব একটা ভাল নয়)" এবং এটিতে এভাবে বলাছিল "নিম্নলিখিত পরামর্শটি বাসিল থমসনের একটি বইয়ে ব্যবহার করা হয়েছে: "একটি বিমানকর্মীর মৃতদেহ যার পকেটে পরিচয় পত্র আছে এমন কাউকে নষ্ট প্যারাসুটে করে উপকূলের কাছে ফেলে দেওয়া যেতে পারে। আমি জানি যে নেভাল হাসপাতালে লাশ পেতে কোনও অসুবিধা হবে না, তবে অবশ্যই এটি তরতাজা লাশ হতে হবে।"
  
  ১৯৪০ সালের দিকে ফ্লেমিং এবং গডফ্রে অক্সফোর্ড বিশ্ববিদ্যালয়ের ভূগোলের অধ্যাপক কেননেথ ম্যাসনের সাথে যোগাযোগ করেনএবং যে সব দেশ মিলিটারি অপারেশনের সাথে যুক্ত তাদের ভোগলিক প্রতিবেদন তৈরি করেন। আর এই প্রতিবেদনগুলিই নৌ গোয়েন্দা বিভাগ ভৌগলিক হ্যান্ডবুক সিরিজের মূল ভিত ছিল যে গুলো ১৯৪১ সাল থেকে ১৯৪৬ সালের মধ্যে তৈরি করা হয়েছিল। 
  
  অপারেশন রুথলেস এমন একটি পরিকল্পনা যার উদ্দেশ্য ছিল জার্মান নেভিদের ব্যবহার করা এনিগমা কোডের খুঁটিনাটি বের করা। যার উৎস খুঁজে পাওয়া যায় একটি মেমো থেকে যেটি ফ্লেমিং লিখেছিল গডফ্রে কে ১৯৪০ সালের ১২ সেপ্টেম্বর। পরিকল্পনাটি ছিল এরকম একটি নাজি বোমারু বিমান "দখল" করা যার ভেতরে লুফটওয়াফের ইউনিফর্ম পরিহিত জার্মান-ভাষী বিমান কর্মী থাকবে এবং ইংলিশ চ্যানেলে এটি ক্র্যাশ করা। এরপর জার্মান উদ্ধারকারী আসলে বিমান কর্মীরা আক্রমণ করে তাদের নৌকা ও এনিগমা মেশিন ইংল্যান্ডে ফিরিয়ে নিয়ে আসবে। কিন্তু ব্ল্যাচলে পার্কে অ্যালান টিউরিং এবং পিটার টোইনকে বিপদজ্জনক ভেবে এই মিশনটি আর চালানো হয়নি। ফ্লেমিং এর ভাতিজি লুসি যে ছিল রয়্যাল এয়ার ফোর্সের অফিসার, খুঁজে বের করল যে ইংলিশ চ্যানেলের হেইনকেলে বোমারু বিমান ফেলে দিলে খুব সম্ভবত সেটি অসম্ভব দ্রুততার সাথে ডুবে যেতে পারে।
  
  ফ্লেমিং কর্নেল "ওয়াইল্ড বিল" ডোনভান, লন্ডন এবং ওয়াশিংটনের মধ্যে গোয়েন্দা সহযোগিতা সম্পর্কিত রাষ্ট্রপতি ফ্রাঙ্কলিন ডি রুজভেল্টের বিশেষ প্রতিনিধি এর সাথেও কাজ করেছিলেন। ১৯৪১ সালের মে মাসে ফ্লেমিং গডফ্রেকে যুক্তরাষ্ট্রে নিয়ে আসেন, যেখানে তিনি তথ্য সমন্বয়কারী অফিস, যে বিভাগটি স্ট্র্যাটেজিক সার্ভিসেস অফিসে পরিণত হয় এবং শেষ পর্যন্ত সিআইএ হয়ে যায় সে বিভাগের নীল নকশা লেখার ক্ষেত্রে সহায়তা করেছিলেন।
  
  অ্যাডমিরাল গডফ্রে ১৯৪১ এবং ১৯৪২ সালের মধ্যে ফ্লেমিংকে অপারেশন গোল্ডেন আই এর দায়িত্বে নিযুক্ত করেন। গোল্ডেন আই এর পরিকল্পনাটি ছিল জার্মান টেরাটরি দখল করার জন্য স্পেনীয় একটি গোয়েন্দা অবকাঠামো বজায় রাখা। ফ্লেমিংয়ের পরিকল্পনা ছিল জিব্রালটারের সাথে যোগাযোগ রক্ষা করা এবং নাৎসিদের বিরুদ্ধে নাশকতা মূলক অভিযান চালানো। ১৯৪১ সালে তিনি ডোনভানের সাথে সাথে সমঝোতা করেন যাতে করে জার্মানরা সমুদ্র উপকুলে প্রভাব খাটাতে না পারে।
  
  ৩০ সদস্যের এসাল্ট ইউনিট 
  ১৯৪২ সালের দিকে ফ্লেমিং কমান্ডোদের একটি দল গঠন করেন যেটি ৩০ জনের কমান্ডো দল বা ৩০ এসাল্ট ইউনিট (30AU) নামে পরিচিত। এটি ছিল বিশেষজ্ঞ গোয়েন্দা সেনাদের সমন্বিত একটি বিশেষ দল। 30AU এর কাজ ছিল আক্রমণের প্রথম ভাগে থাকা, কখনো কখনো একদম সামনে পূর্ব থেকে টার্গেট করা শত্রু পক্ষের হেডকোয়ার্টার থেকে নথিপত্র দখল করে নেয়া। এই দলটির ভিত্তি ছিল অন্য একটি জার্মান দল যার নেতৃত্ব দিচ্ছিল অটো স্কোরজেনি। যিনি এর আগে  ১৯৪১ সালের মে মাসে সংঘটিত হওয়া ক্রেরেটের যুদ্ধেও এই ধরনের কাজে অভিজ্ঞ ছিলেন। এই জার্মান সৈন্যদল ফ্লেমিং এর শেখানো সব থেকে সেরা জার্মান গোয়েন্দা দলের মধ্যে অসাধারণ ছিল।
  
  ফ্লেমিং সদস্য দলটির সাথে মাঠে নেমে যুদ্ধ করেননি, কিন্তু নির্বাচিত কিছু লক্ষ্যে এবং পিছন থেকে অপারেশন পরিচালনা করে গেছেন। এটি গঠনের সময় ৩০ সদস্যই যথেষ্ট শক্তিশালী ছিল, কিন্তু [রে এটি সেই আকারের পাঁচ গুণ বৃদ্ধি পায়। ইউনিটটি অন্যান্য কমান্ডো ইউনিটের লোক দ্বারা পূর্ণ ছিল, এবং এসওই সুবিধায় কোন ধরনের অস্ত্র ছাড়া যুদ্ধ, নিরাপদ ক্র্যাকিং এবং লক-পিকিং- এ প্রশিক্ষণ প্রাপ্ত ছিল। ১৯৪২ সালের শেষের দিকে ক্যাপ্টেন (পরে রিয়ার-অ্যাডমিরাল) এডমন্ড রাশব্রুক নৌ গোয়েন্দা বিভাগের প্রধান হিসেবে গডফ্রের স্থানে নিযুক্ত হন, এবং সংগঠনটিতে ফ্লেমিং এর প্রভাব কমে যায়, যদিও তিনি 30AU -এর উপর নিয়ন্ত্রণ বজায় রাখেন। ফ্লেমিং ইউনিটের সদস্যদের কাছে জনপ্রিয়তা পান নি, কারণ তারা তার মত করে নিজেদের "রেড ইন্ডিয়ান" বলে পরিচয় দিতে অপছন্দ করত।
  
  ১৯৪৪ সালে নরম্যান্ডিতে অবতরণের আগে, 30AU এর অধিকাংশ অপারেশন ছিল ভূমধ্যসাগরে। সেই সাথে এটা সম্ভব ছিল যে এনিগমা মেশিন এবং এর অন্যন্য উপাদানের জন্য তারা গোপনে একটি ব্যর্থ ডিপে অভিযানে অংশগ্রহণ করেছিল। ফ্লেমিং ৭০০ গজ দূরে তীরে এইচএমএস ফার্নিতে বসে এই অভিযানের উপর নজর রাখছিল। সিসিলি এবং ইতালিতে তাদের সাফল্যের কারণে 30AU নৌ গোয়েন্দাদের কাছে তারা ব্যাপকভাবে বিশ্বস্ত হয়ে উঠে।ণ 
  
  ১৯৪৪ সালের মার্চ মাসে অপারেশন ওভারলর্ড এর জন্য রয়েল নেভি ইউনিট গোয়েন্দাদের প্রস্তুতি তত্ত্বাবধানের দায়িত্ব ফ্লেমিং কে দেয়া হয়। ১৯৪৪ সালের জুলাইয়ের ৬ তারিখ তাকে 30AU এর প্রধাণ করে দেওয়া হলেও তিনি পুরোপুরি নিজেকে এর সাথে জড়াননি। ওভারলর্ড এর পরে এবং মধ্যবর্তী সময়টাতেই তিনি 30AU পরিদর্শন করে। বিশেষ করে চেরবুর্গে একটি হামলার পর তিনি কিছুটা উদ্বিগ্ন ছিলেন যে এই বিশেষ সদস্যের দলটিকে বিশেষ গোয়েন্দাদল হিসেবে ব্যবহারের পরিবর্তে নিয়মত কমান্ডোর মত ব্যবহার করা হচ্ছে।  
  
  In March 1944 Fleming oversaw the distribution of intelligence to Royal Navy units in preparation for Operation Overlord. He was replaced as head of 30AU on 6 June 1944, but maintained some involvement. He visited 30AU in the field during and after Overlord, especially following an attack on Cherbourg for which he was concerned that the unit had been incorrectly used as a regular commando force rather than an intelligence-gathering unit. ক ন৬
  
  .+This wasted the men's specialist skills, risked their safety on operations that did not justify the use of such skilled operatives, and threatened the vital gathering of intelligence. Afterwards, the management of these units was revised. He also followed the unit into Germany after it located, in Tambach Castle, the German naval archives from 1870.
  
  লেখালেখি 
  
  ১৯৫২ সালে ফ্লেমিং তার প্রথম উপন্যাস ক্যাসিনো রয়াল লেখা শুরু করেন।
  
  মৃত্যু 
  
  মাত্রাতিরিক্ত ধূমপান ও মাদকাসক্তির জন্য ১৯৬১ সালে হার্ট অ্যাটাকের স্বীকার হন ফ্লেমিং। ১৯৬৪ সালে পুনরায় হার্ট অ্যাটাকে মৃত্যুবরন করেন তিনি।
  
  তথ্যসূত্র
  
  আরো দেখুন 
   জেমস বন্ড
  
  বহিঃসংযোগ 
  
   Ian Fleming অফিসিয়াল ওয়েব সাইটঃ ইয়ান ফ্লেমিং
   Curtis Brown Literary Agency জেমস বন্ড বইয়ের প্রকাশক।
   Ian Fleming Centenary Celebrating the centenary of Fleming's birth.
   007 MAGAZINE – From 1979–2005 a printed magazine, now an online publication featuring many articles and features relating to Ian Fleming and his works.
   Penguin Group UK's Ian Fleming webpage
   Ian Fleming bibliography of James Bond first editions
   Ian Lancaster Fleming biography
   30 Commando Assault Unit – Ian Fleming's 'Red Indians' – Literary James Bond's wartime unit
   "James Bond's TLS": a collection of articles, reviews and commentaries – on and by Ian Fleming – in the Times Literary Supplement
   CBC Digital Archives – The man with the golden pen Ian Fleming interview
   
   Ian Fleming at Camp-X – Fact or Fiction?
   The Ian Fleming Collection of 19th–20th Century Source Material Concerning Western Civilization together with the Originals of the James Bond-007 Tales Lilly Library. Bloomington: Indiana, 1971
   ইয়ান ফ্লেমিং সংগ্রহ লিলি লাইব্রেরি, ইন্ডিয়ানা বিশ্ববিদ্যালয়, ব্লুমিংটন।
   ইয়ান ফ্লেমিং আন্তর্জাতিক বিমান বন্দর
  
  বিষয়শ্রেণী:১৯০৮-এ জন্ম
  বিষয়শ্রেণী:১৯৬৪-এ মৃত্যু
  বিষয়শ্রেণী:ইংরেজ লেখক
  বিষয়শ্রেণী:ইংরেজ সাংবাদিক
title: ইয়ান ফ্লেমিং